Evan O’Hanlon

Evan George O'Hanlon (født 4. mai 1988 i Sydney) er en australsk handikappet friidrettsutøver, som hovedsakelig konkurrerer i sprintløp. Han konkurrerer i klassen T38, som er en av klassene for utøvere med cerebral parese. Han har til sammen fem gullmedaljer fra Paralympiske leker 2008 og 2012, og han har 8 VM-gull.

Han ble født med cerebral parese, en skade han fikk på grunn av hjerneslag mens han var foster.AIS Athletics - Evan O'Hanlon   , besøkt 8. oktober 2012.

 Bakgrunn 
O'Hanlon er født i Sydney, og både hans mor og far har representert Australia i roing, og hans søster vant singelsculler ved Universitets-VM i 2006. Fram til siste år på high school konkurrerte han bare mot funksjonsfriske, men ble «oppdaget» av den tidligere paralympiske mesteren Amy Winters, som da var talentspeider for den australske paralympiske komité, i 2005.Australias paralympiske komité - Evan O'Hanlon (arkivert med Wayback), besøkt 8. oktober 2012. Han representerte Australia allerede samme år, og i desember flyttet han til Canberra for å trene full tid under Irina Dvoskina. Han ble australsk mester på 100 meter allerede i 2006, og i 2007 vant han både 100 og 200 meter ved det australske mesterskapet for handikappede. 

 Karriere 
I 2005 deltok han ved det åpne tyske mesterskapet i friidrett for handikappede og det åpne EM i friidrett for handikappede i Esbo i Finland. I begge disse mesterskapene vant han både 100 og 200 meter.Australias paralympiske komité - Evan O'Hanlon (Athletics)  (PDF), besøkt 8. oktober 2012. 

Året etter deltok han ved VM ved handikapp-VM i friidrett 2006 i Assen i Nederland, i T38-klassen. På 100 meter fullførte han ikke løpet, men på 200 meter fikk han bronse, bak Tim Sullivan og Mohamed Chida, med ny personlig rekord på 23,44 sekunder.Team Thomas - Athletics - Men's 200m - T38 Final, besøkt 8. oktober 2012. Han var også med og vant gull på begge stafettene i klassen T35-38; 4 x 100 meter og 4 x 400 meter. I det australske mesterskapet vant han både 100 og 200 meter i 2006, 2007 og 2008. 

Ved Paralympiske sommerleker 2008 i Beijing fikk han til sammen tre gullmedaljer. Han vant 100 meter med ny verdensrekord på 10,96 sekunder. Også på 200 meter satte han ny verdensrekord, med tiden 21,98 sekunder. Hans tredje gull kom på 4 x 100 meter stafett, der Australia vant, med ny verdensrekord på 44,81. De andre på stafettlaget var Darren Thrupp, Christopher Mullins og Tim Sullivan. For disse prestasjonene ble han tildelt Order of Australias medalje.ABC News - Medal of the Order of Australia (OAM), besøkt 8. oktober 2012. Han ble med denne tiden den første CP-rammede friidrettsutøveren som løp 100 meter på under 11 sekunder.

I 2009 og 2010 valgte han å konkurrere med funksjonsfriske, i nasjonale stevner. Han deltok deretter ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. På 100 meter fikk han på gull, med tiden 22,31, som også var ny mesterskapsrekord. På 400 ble han slått av Mohamed Chida, som satte ny verdensrekord på 49,33, men O'Hanlon fikk sølv, med tiden 49,72, som var ny oseaniarekord. Australia fikk også bronse på 4 x 100 meter stafett, bak Ukraina og Kina. Her løp O'Hanlon sammen Brad Scott, Wade McMahon og Tim Sullivan.IPC - Results Book from 2011 IPC Athletics World Championships  (PDF), besøkt 9. oktober 2012

Ved Paralympiske sommerleker 2012 i London fikk han gull på 100 meter. Han satte ny verdensrekord i finalen, der han løp på 10,79 sekunder. Også på 200 fikk han gull, med ny verdensrekord på tiden 21,82. På begge disse distansene fikk Dyan Buis sølv og Zhou Wenjun bronse. Han var også flaggbærer ved avslutningsseremonien ved PL 2012. Han deltok i VM i parafriidrett 2013, der han vant 100, 200 og 400 meter i klassen T38. Neste VM, i 2015, måtte han trekke seg fra på grunn av stressbrudd i ryggen. 

Han fikk sølv på 100 meter i klassen T38 under Paralympiske sommerleker 2016, bak Jianwen Hu fra Kina. Rett etter disse lekene varslet han at han la opp som idrettsutøver, av personlige grunner.IPC - Evan O'Hanlon, besøkt 24. mai 2018. Han flyttet til Sydney i 2016, og fortsatte med friidrett da han fikk deltidsjobb i familiens arkitekturfirma. Han deltok i VM i parafriidrett 2017, og vant der 100 meter. 

I Samveldelekene 2018 vant han 100 meter i klassen T38. 

 Referanser 

 Eksterne lenker 

 Profil hos Australias paralympiske komité
 Profil hos IPC
 London 2012 - Evan O'Hanlon
 London 2012 - Athletics - Men's events (resultater PL 2012)

Kategori:Australske sprintere
Kategori:Australske handikappidrettsutøvere
Kategori:Deltakere for Australia under Paralympiske sommerleker 2012
Kategori:Deltakere for Australia under Paralympiske sommerleker 2008
Kategori:Paralympiske mestere for Australia
Kategori:Order of Australia
Kategori:Deltakere for Australia under Paralympiske sommerleker 2020
Kategori:Paralympiske bronsemedaljevinnere for Australia